Il-Kummissjoni Ewropea - Stqarrija għall-istampa Il-Politika Reġjonali: issa li l-programmi 2014-2020 kollha ġew adottati, l- enfasi huwa fuq l-implimentazzjoni Il-Kummissjoni adottat programm ta' Politika Reġjonali ġdid fir-reġjun Taljan ta' Campania, b'valur ta' aktar minn 4 biljun ewro, b'aktar minn 3 biljun ewro li ġejjin mill-Fond Ewropew għall-Iżvilupp Reġjonali (FEŻR). Bħalma sar fil-programmi kollha adottati għall-perjodu 2014-2020, l-investimenti taħt il-programm tal-Campania huma ffokati strateġikament fuq erba' oqsma li jiġġeneraw it- tkabbir: ir-riċerka u l-innovazzjoni, it-teknoloġiji diġitali, l-appoġġ għan-negozji ż-żgħar u għal ekonomija b'livell baxx ta' karbonju. Minħabba li "Campania" kien l-aħħar programm tal-FEŻR "Investiment għat-Tkabbir u l-Impjiegi" sabiex jiġi adottati għall-2014-2020, din l-adozzjoni uffiċjalment timmarka l-bidu tal-fażi ta' implimentazzjoni tal-perjodu ta' programmazzjoni l-ġdid. Il-Kummissarju għall-Politika Reġjonali Corina Creţu qalet: "Ninsab kuntenta li adottajna l- Programmi Operazzjonali tal-FEŻR kollha għall-perjodu 2014-2020; issa għandna fis-seħħ pakketti ta' investiment solidi, orjentati lejn il-prestazzjoni biex jgħinu lir-reġjuni u l-ibliet jilħqu l-għanijiet tal-UE ta' tkabbir u ta' ħolqien tal-impjiegi. Issa huwa f'idejn ir-reġjuni u l-ibliet biex jimplimentaw il-programmi fil-ħin, jagħżlu proġetti ta' kwalità u jiżguraw tqassim effiċjenti u l-użu strateġiku tal- fondi fuq il-post." Ir-riżultati mistennija tal-programmi 2014-2020 u l-kontribut tagħhom għall-għanijiet tal-UE għat- tkabbir u l-impjiegi, għall-Pjan ta' Investiment u għall-prijoritajiet tal-Kummissjoni fuq għaxar snin se jiġu żvelati u deskritti fil-Komunikazzjoni dwar "L-investiment għall-impjiegi u t-tkabbir — massimizzar tal-kontribuzzjoni tal-Fondi Strutturali u ta' Investiment Ewropej" li se tinħareġ fl-14 ta' Diċembru. Din se tinkludi wkoll ir-riżultati tan-negozjati mal-Istati Membri kollha dwar il-Ftehimiet ta' Sħubija u programmi u l-isfidi ewlenin għal kull pajjiż. Minħabba li implimentazzjoni effiċjenti hija kruċjali biex jinkisbu r-riżultati mistennija tal-programmi, lezzjonijiet mill-perjodu li għadda għandhom jiġu misluta: din hija waħda mill-għanijiet tat-Task Force għal Implimentazzjoni Aħjar li, sena wara t-tnedija tagħha, wriet is-suċċess tal-metodoloġija tagħha. Filwaqt li taħdem f'kooperazzjoni mill-qrib mal-awtoritajiet nazzjonali u tinkoraġġixxi l- iskambju ta' prattiki tajba, it-Task Force għenet lill-Istati Membri kkonċernati jagħmlu l-aħjar użu tal-allokazzjonijiet tal-fondi tal-UE 2007-2013 filwaqt li wittiet it-triq għal implimentazzjoni bla xkiel fl-2014-2020. Il-Politika ta' Koeżjoni riformata għall-2014-2020 hija politika tal-investiment tal-UE kompluta. Ir- Regolament il-ġdid stabbilixxa l-obbligu għal riżultati ċari u li jistgħu jitkejlu. L-Istati Membri u r- reġjuni kellhom idaħħlu fil-programmi l-objettivi li huma kienu biħsiebhom jilħqu u monitoraġġ regolari tal-progress li sar lejn dawn il-miri ser jitwettaq matul il-fażi ta' implimentazzjoni. B'baġit ta' kważi 200 biljun ewro għall-2014-2020, il-Fond Ewropew għall-Iżvilupp Reġjonali għandu l-għan li jsaħħaħ il-koeżjoni ekonomika u soċjali fl-UE filwaqt li jikkontribwixxi b'mod attiv għall- prijoritajiet tal-Kummissjoni; il-programmi kollha tal-FEŻR għall-"Investiment għat-Tkabbir u l- Impjiegi", issa huma adottati filwaqt li l-aħħar programmi ta' Kooperazzjoni Territorjali Ewropea ("interreg") huma avvanzati sew u għandhom jiġu adottati sal-aħħar tas-sena. It-Task Force għal Implimentazzjoni Aħjar hija parti minn inizjattiva usa' biex ittejjeb il-mod kif l- Istati Membri u r-reġjuni jinvestu u jimmaniġġjaw il-fondi tal-Politika ta' Koeżjoni, stabbilita mill- Kummissarju Corina Creţu. Din l-inizjattiva tiffoka wkoll fuq li tgħin biex tinbena l-kapaċità amministrattiva fl-Istati Membri u fir-reġjuni, u jitnaqqsu d-differenzi territorjali u tgħin biex ir-reġjuni bi tkabbir aktar bil-mod jilħqu lill-oħrajn u fl-aħħar nett, fuq l-adozzjoni ta' miżuri ta' simplifikazzjoni u li jidentifikaw aktar possibbiltajiet biex jiġu simplifikati r-regoli. Għal aktar informazzjoni: Sommarji tal-Programmi Operazzjonali 2014-2020 adottati mill-Kummissjoni Ewropea Is-sit web Inforegio: "It-titjib ta' kif il-fondi jiġu investiti u ġestiti" Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-Politika_Re_jonali__issa_li_l-programmi_2014-2020_kollha__ew_adottati__l-enfasi_huwa_fuq_l-implimentazzjoni.pdf